laion/Wikipedia-Exotic huggingface dataset:
Jack Wilshere

Jack Andrew Garry Wilshere (sündinud 1. jaanuaril 1992 Stevenage'is) on inglise jalgpallur, kes mängib poolkaitsjana Taani kõrgliiga klubis AFC Bournemouth. Ta alustas klubikarjääri Arsenalis. Hooajal 2010–2011 valiti ta Arsenali hooaja parimaks mängijaks. Samal hooajal valiti ta ka Premier League'i hooaja sümboolsesse koosseisu. Hooajal 2016–17 mängis ta Arsenalist laenul AFC Bournemouthis. Aastatel 2018–2020 mängis ta West Ham Unitedis. 2021. aasta jaanuaris naasis Wilshere Bournemouthi. 2022. aasta veebruaris liitus ta AGF-iga. Debüüdi Inglismaa rahvuskoondises tegi Wilshere 11. augustil 2010 sõprusmängus Ungari vastu. Koondisekarjääri kaks ainsat väravat lõi ta 14. juunil 2015 EM-i valikmängus Sloveenia vastu. Ta kuulus Inglismaa koondisse 2014. aasta maailmameistrivõistlustel ja 2016. aasta Euroopa meistrivõistlustel. FA Cup (2): 2013–14, 2014–15 FA Community Shield (2): 2014, 2015  Jack Wilshere – pildid, videod ja helifailid Wikimedia Commonsis Jack Wilshere West Ham United F.C. kodulehel
Vahalill

0Hoya viitab siia; Saksamaa linna kohta vaata artiklit Hoya (Saksamaa). Vahalill (Hoya) on taimede perekond koerakooluliste sugukonnast. Perekonda kuulub 200–300 liiki. Enamiku liikide looduslik levila on troopiline Aasia, sealhulgas India, Hiina, Tai, Malaisia ja Indoneesia. Hulgaliselt kasvab vahalilli ka Polüneesias ning Uus-Guineas ja Austraalias. Enamik vahalilli on igihaljad mitmeaastased epifüüdid, mõned liigid ka põõsad. Epifüüdid võivad kasvada kuni 18 meetri pikkusteks. Lehed on tervete servadega, sakid puuduvad. Kujult varieeruvad niitjatest kuni südamekujuliseni. Paljudele vahalilleliikidele on iseloomulikud ka mitmeaastased õievarred, see tähendab, et ühele ja samale õievarrele kasvavad õied mitu aastat järjest. Õisi võib ühel õievarrel olla ühest (Hoya patella) kuni mitmesajani (laialehine vahalill). Sama varieeruvad võivad olla ka õie suurused: mõnest millimeetrist (Hoya bilobata) kuni suureõielise vahalille 9,5 cm läbimõõduga õiteni. Õiekroon on viietine. Olles putuktolmlejad, eritavad mõne liigi (näiteks harilik vahalill ja südajas vahalill) õied rohkesti nektarit, mis lausa tilgub õitelt. Harilik vahalill (Hoya carnosa) Karvane vahalill (Hoya linearis) Keiser-vahalill (Hoya imperialis) Kenti vahalill (Hoya kentiana) Kollane vahalill (Hoya multiflora) Käänd-vahalill (Hoya archboldiana) Laialehine vahalill (Hoya latifolia) Lohk-vahalill (Hoya lacunosa) Lõuna-vahalill (Hoya australis) Mindoro vahalill (Hoya mindorensis) Must vahalill (Hoya pubicalyx) Pikalehine vahalill (Hoya longifolia) Shepherdi vahalill (Hoya shepherdii) Suureõieline vahalill (Hoya macgillivrayii) Südajas vahalill (Hoya kerrii)
Diskiidia

Diskiidia (Dischidia) on taimede perekond angervarreliste sugukonnast. Põisdiskiidia (Dischidia pectenoides) Ümaralehine diskiidia (Dischidia nummularoides)
Villeneuve-d'Ascq

Villeneuve-d'Ascq (hääldus vill'nööv dask) on linn Põhja-Prantsusmaal Hauts-de-France'i piirkonnas Nordi departemangus, Villeneuve-d'Ascqi kantoni keskus. Linn kuulub Lille'i linnastusse (Lille Métropole Communauté urbaine). Linna territoorium asub 19–46 meetri kõrgusel üle merepinna. Stirling, Šotimaa (1984) Gatineau, Quebec (1989) La Possession, La Réunion (1992) Tournai, Belgia (1994) Chaidari (Χαϊδάρι), Kreeka (2001) Leverkusen, Baieri (2001) Iaşi, Rumeenia (2006) Ouidah, Benin (2006) Racibórz, Poola (2007) Populations légales 2021
Hertha

Hertha on naisenimi, mis pärineb Saksamaalt. Nime variant on Herta. Arvatakse, et nimi Hertha, mida 18. ja 19. sajandil propageerisid saksa romantikud, põhineb lugemisveal (N-i asemel H). Nimelt pärineb ta germaani viljakusjumalanna Nerthuse nimest. Teda mainib juba Tacitus "Germanias" A-täht tuleb nähtavasti sellest, et lõppu -us peeti meessoo lõpuks. Sõna "Nerthus" tõlgendus on vaieldav: paralleele on tõmmanud keldi sõna nerthos 'jõud' ja kreeka sõna nerthe 'all'. On siiski võimalik, et juba nimi Nerthus tuleb kuulmisveast ning nime taga on sõna *ertho 'maa'. Palju on arutatud selle üle, kus see järv asub. Pakutud on Hertha järve (Herthasee) Rügeni saarel, kuid juba Jacob Grimm lükkas selle tagasi. Ameerika Ühendriikides kuulus Hertha aastail 1886–1917 1000 kõige populaarsema tüdrukule pandud nime hulka. Kõrgeim koht oli 1902. aasta 577. Edgar Rajandi. Raamat nimedest, Eesti Raamat 1966, lk 78. Rosa Kohlheim, Volker Kohlheim. Das große Vornamenlexikon, Duden-Verlag, Mannheim 2003. Tacitus, Germania, ptk 40: „... et nad [erinevad germaani hõimud] austavad ja usuvad Nerthust, s.o Maaema, ta võtvat inimeste elust osa ja sõitvat hõimude juurde. Ühel ookeanisaarel seisab püha salu, ja selles asub rätikuga kaetud pühitsetud vanker; ainult preester tohib seda puudutada. Ta märkab, kui jumalanna on pühamusse saabunud, ning saadab teda rohkete auavaldustega, kui ta lehmade veetuna [läbi maa sõidab]. Siis on rõõmupäevad, ja pidulikult ehitud on kõik kohad, mida jumalanna oma külastuse ja kohalviibimisega austab. Siis ei mida sõjakäigule, ei haara relvi, kindlalt hoiul on kõik raud. Rahu tuntakse ja armastatakse küll ainult sel ajal ja niikaua, kui seesama preester annab jumalanna, kes on surelikega läbikäimisest väsinud, tema pühale alale tagasi. Siis pestakse vanker ja tekk ning, kui seda uskuda, jumalus ise varjatud kohas paiknevas järves ära. Abiteenistused annavad siis orje, kelle seesama järv kohe neelab. Salajane judin ümbritseb seetõttu seda kommet ja püha kartus teada saada, mis see küll olla võib, mida vaid surmale pühitsetud silmata saavad..." Teisi tõlgendusettepanekuid leidub saidil https://web.archive.org/web/20110107150137/http://www.asentr.eu/g_nert.htm Deutsche Mythologie, 4. trükk, Berliin 1875–1878, lk 212. Popular Baby names USA populaarseimad lapsenimed
Paulo Ferreira

Paulo Renato Rebocho Ferreira (sündinud 18. jaanuaril 1979 Cascaisis) on endine Portugali jalgpallur, kaitsja. Suurema osa oma karjäärist mängis Ferreira Londoni jalgpalliklubis Chelsea. Aastatel 2002–2010 kuulus ta Portugali jalgpallikoondisse. Portugali meister (2): 2002–03, 2003–04 Taça de Portugal (1): 2003 Portugali jalgpalli superkarikas (2): 2003, 2004 UEFA Meistrite Liiga (1): 2003–2004 UEFA karikas (1): 2003 Inglismaa meister (3): 2004–05, 2005–06, 2009–10 FA Cup (4): 2006–07, 2008–09, 2009–10, 2011–12 Football League Cup (2): 2004–05, 2006–07 FA Community Shield (2): 2005, 2010 UEFA Meistrite Liiga (1): 2011–2012 2004. aasta Euroopa meistrivõistlused jalgpallis: 2. koht
Hertha (täpsustus)

Hertha on saksa päritolu naisenimi. Hertha on ka: Hertha BSC, spordiühing Hertha Zehlendorf, spordiühing CFC Hertha 06, spordiühing ASV Hertha Wien, endine jalgpalliühing 135 Hertha, asteroid 'Herta, ristleja ... Hertha järv
Mojõnkumi kõrb (Lõuna-Kasahstan)

Mujõnkum (kasahhi Мойынқұм) on kõrb Aasias Kasahstani Kõzõlorda, Lõuna-Kasahstani ja Žambõli oblasti alal. Pindala 40 000 km². Piirneb edelas ja lõunas Tian Shaniga (Karatau ja Kirgiisi ahelikuga) ning põhjas ja kirdes Tšüj jõega. Merepinnast 300 (põhjas) kuni 700 (kagus) meetri kõrgusel. Valdavalt liivakõrb. Valdavad keerukad, osaliselt taimestikuga kaetud reljeefivormid, esineb taimestikuta barhaane. Sademeid 150–200 mm aastas (peamiselt kevadel). Keskmine temperatuur jaanuaris –6 kuni –9,6 °C, juulis umbes 26 °C. Kõrbe alad on kasutusel peamiselt talikarjamaadena. Maaviljelus on võimalik kohtades, kus põhjavesi on suhteliselt maapinna lähedal.
Sobat

Sobat ('Sobat' on inglise nimi; araabia keeles النيل الاصفر An-Nīl al-Aşfar) on jõgi Aafrikas. Algab Baro ja Pibori ühinemisel. Pikkus Baro lätteist arvestades 730 km. Valgla pindala umbes 350 000 km². Voolab rahulikult loodesse ja läände. Suubub paremalt Valgesse Niilusesse. Vihmaperioodil, juunist detsembrini veerohke, maksimumiga novembris. Keskmine vooluhulk suudmes 412 m³/s. Kuival aastaajal (meie talvel ja kevadel) paljud tema lisajõed kuivavad. Laevatatav vihmaperioodil suudmest 300 km pikkuselt ülesvoolu.
Allan Jaakus

Allan Jaakus (sündinud 1. oktoobril 1966 Tartus) on eesti kehakultuuritegelane ja rohelise liikumise aktivist. Ta on lõpetanud Tallinna Pedagoogikaülikooli tervisekasvatajana (lasteaiakasvatajana) aastal 1993. Ta on töötanud Saku Suurhallis ja Rakvere Spordikeskuses. Allan Jaakus oli Rohelise erakonna kandidaat Riigikogusse 2011. aasta valimistel. Ta sai 229 häält. Kas Rakvere on uus Kääriku? Rakvere Spordikeskuse uue juhi elu ei kujune lihtsaks.[alaline kõdulink] Video "Hingame terviseks!" Allan Jaakuse kalandushuvist
Kithairónas

Kithairónas (uuskreeka Κιθαιρώνας ehk Όρος Κιθαιρώνας; Vana-Kreeka kontekstis Kithairon (vanakreeka Κιθαίρων)) on mäeahelik Euroopas Balkani poolsaarel Kreekas. Kulgeb ida-lääne suunas, eraldab Boiootiat (põhjas) Atikast ja Megaris (lõunas). Kõrgus kuni 1409 meetrit. Kithairónaselt saavad alguse jõed Asopos ja Kifisós (Kephisos). Vana-Kreekas oli Kithairon kui Atika ja Boiootia vaheline piir kindlustatud vahitornide ja linnustega (näiteks Panakton, Drymos, Phyle). Mitmesuguste kultustega austati seal Dionysost, Zeusi, Herat ja nümfe. Kõrgeimal tipul peeti pidustusi (daidaaliaid). Põhjanõlval leidis aset Plataia lahing. Mäeaheliku lõunaosas oli Dionysose müütiline sünnikoht Eleutherai. Kithaironil pidasid vanakreeka mütoloogia järgi karja nii Teeba kuningas Laios kui ka Korintose kuningas Polybos, ja kui Laios andis ühele karjasele ülesandeks Oidipus saatuse hooleks jätta, ei täitnud too käsku, vaid andis lapse üle Korintose karjasele. Herakles pidi seal veiseid karjatama ja tappis Kithaironi lõvi. Apollon ja Artemis tapsid seal Niobe lapsed. Kithairon on ka Pentheuse, Aktaioni ja Antiopega seotud müütide tegevuspaik.  Kithairónas – pildid, videod ja helifailid Wikimedia Commonsis
Üllar Luup

Üllar Luup (sünninimi Anatoli Aksjonov, abiellununa Anatoli Jõgi; sündinud 3. detsembril 1959 Sverdlovskis, praegune Jekaterinburg) on eesti ajakirjanik. Ta lõpetas Tartu Riikliku Ülikooli ajakirjanduse erialal 1984. aastal. Ta on töötanud Viljandi Riiklikus Autoinspektsioonis propaganda- ja agitatsiooniinspektorina (praeguses mõistes pressiesindaja), ajalehes Kulutaja toimetajana, ajakirjas Mihkel peatoimetajana, Eesti Televisioonis uudistesaate "Aktuaalne kaamera" reporterina, OÜ Vesilinnus loodussaate "Tasakaal" toimetaja-reporterina ja Kanal 2 "Reporteris" reporteri-toimetajana. Ta kandideeris roheliste seas Riigikogu 2011. aasta valimistel ja sai Jõgeva ja Tartu maakonnas 604 häält. Tema isa on tšuvašš ja ema eestlane. Oli 1980–1992 abielus ajakirjanik Aime Jõgiga, abielu lahutati 2014. aastal. Tal on 4 naisega 5 last. Lühiintervjuu Üllar Luubiga
Varpaisjärvi

Varpaisjärvi on küla Soomes Põhja-Savo maakonnas Lapinlahti vallas. Kuni 2011. aastani oli see Varpaisjärvi valla kirikuküla. Külas on põhikool, rahvaülikool, raamatukogu, spordihall ja -väljak. Varpaisjärvi hallist graniidist kirik on ehitatud 1906. aastal, selle põhiplaan on ristikujuline. Kirik mahutab 1100 inimest. Orel on valmistatud Kangasala orelitehases 1936. aastal.
Käpaliste perekondade loend

Käpaliste (Orchidacea) sugukonda kuulub ligikaudu tuhat perekonda, kokku umbes 30 000 liigiga. Aa Abdominea Acampe Acanthephippium Aceratorchis Acianthus Acineta Acrorchis Ada – aadakäpp Aerangis Aeranthes Aerides Aganisia Agrostophyllum Amitostigma Anacamptis – koerakäpp Ancistrochilus Angraecum – komeetkäpp Anguloa Ansellia Aorchis Aplectrum Arethusa Armodorum Ascocenda Ascocentrum Ascoglossum Australorchis Auxopus Baptistonia Barbrodia Barkeria Barlia Bartholina Beloglottis Biermannia Bletilla Brassavola Brassia Bulbophyllum Calypso – haldjaking Catasetum Cattleya Cephalanthera – tolmpea Cirrhopetalum Cleisostoma Clowesia Coeloglossum – õõskeel Coelogyne Corallorhiza – koralljuur Coryanthes Cymbidium Cyrtopodium Cypripedium – kuldking Dactylorhiza – sõrmkäpp Dendrobium Disa Dracula Encyclia Epidendrum – puupäälik Epipactis – neiuvaip Epipogium – pisikäpp Eria Eulophia Gongora Goodyera – öövilge Grammatophyllum Gymnadenia – käoraamat Habenaria Herminium – muguljuur Herschelia Ida Laelia Lepanthes Liparis – hiilakas Listera – käopõll Ludisia Lycaste Malaxis – soovalk Masdevallia – pöialpaslik Maxillaria Meliorchis Mexipedium Miltonia Mormodes Neottia – pesajuur Odontoglossum Oeceoclades Oncidium Ophrys – putukõis Orchis – käpp Paphiopedilum Paraphalaenopsis Peristeria Phaius Phalaenopsis – kuuking Pholidota Phragmipedium Platanthera – käokeel Pleione Pleurothallis Promenaea Pterostylis Renanthera Renantherella Restrepia Restrepiella Rhynchostylis Roezliella Saccolabium Sarcochilus Satyrium Selenipedium Serapias Sophronitis Spiranthes Stanhopea Stelis Thrixspermum Tolumnia Trias Trichocentrum Trichoglottis Vanda Vanilla Zeuxine Zygopetalum
Tanimbari saared

Tanimbari saared (indoneesia Kepulauan Tanimbar, on kasutatud ka nime Timor Laut 'Mere-Timor') on osa Malai saarestikust. Kuuluvad Indoneesiale, on Maluku provintsi koosseisus. Tanimbari saartest kirde poole jäävad Aru saared ja Kai saared, lääne poole Babari saared ja Timor. Saared eraldavad Banda merd Arafura merest. Saari on kokku umbes 30, pindala umbes 5600 km². Saared on künklikud, kõrgus kuni ligi 600 m. Kõige suurem saartest on Yamdena. Piki selle saare idarannikut kulgeb paksu metsaga kaetud mägede ahelik, läänerannik on madalam. Saare suurim asula on Saumlaki, mis asub saare lõunatipus. Suuremate saarte seas on veel Larat, Selaru ja Wuliaru. Tanimbari saarte tähtsamad saadused on kopra, kilpkonnakilbid ja trepang.
Ann Kristin Flatland

Ann Kristin Aafedt Flatland (sündinud 6. novembril 1982 Oslos) on Norra laskesuusataja. Laskesuusatamise maailmameistrivõistlustel on Flatland võitnud pronksmedali 2007. aasta MM-il Anterselvas 4×6 km teatesõidus. Samas sai ta 7,5 km sprindis viienda koha. 2014. aasta Sotši taliolümpiamängudel võitis ta 4×6 km teatesõidus pronksmedali. 2014 Sotšis pronksmedal 4×6 km teatesõidus 2007 Anterselvas pronksmedal 4×6 km teatesõidus 2010 Hantõ-Mansiiskis hõbemedal 2×6+2×7,5 km segateatesõidus Ann Kristin Flatland on osalenud (seisuga 21. jaanuar 2011) 104 maailma karikasarja etapil ja jõudnud esikolmikusse 3 korral, millest ühe korra on ta võitnud. Ann Kristin Flatlandi koduleht Ann Kristin Flatland IBU kodulehel (inglise)
Matti Varik

Matti Varik (2. märts 1939 Leisi – 16. jaanuar 2011) oli eesti skulptor ja kunstipedagoog. Ta lõpetas 1958. aastal Tallinna 21. Keskkooli ja 1964. aastal ERKI. Seejärel töötas ta kuni 1966. aastani ERKI skulptuurikateedris. Aastatel 1966–1977 ja 1979–1983 oli ta vabakutseline kunstnik. Aastatel 1983–2003 töötas ta ERKI õppejõuna. Matti Varik viljeles peamiselt monumentaalskulptuuri. Kuressaare fašismiohvrite mälestussammas (1965: koos Riho Kullaga) Tehumardi mälestussammas (1966; koos Riho Kulla ja Allan Murdmaaga) 1924. aasta 1. detsembri ülestõusu mälestusmärk (1973-1974; koos Allan Murdmaaga) Lenini monument Kotkas (1979; koos Allan Murdmaa ja Jaan Pordiga) Ernst Peterson-Särgava monument (1985; koos Allan Murdmaaga) Kuressaare Eesti Vabadussõjas langenute mälestussammas (1990) Vabaduse värav Stockholmis (1994) Tema vend on spordipedagoog ja laulja Vello Varik, õde on laulja Tiiu Varik. 1976 Kristjan Raua preemia (1924. aasta 1. detsembri ülestõusu monument, koos arhitekt Allan Murdmaaga) 1976 Eesti NSV teeneline kunstnik 1980 Eesti NSV rahvakunstnik 1980 Nõukogude Eesti preemia (Kotka Lenini monument) https://menu.err.ee/1609270716/vello-varik-votsin-oe-tiiu-oma-ansamblisse-juba-15-aastasena-laulma Suri skulptor ja õppejõud Matti Varik Postimees, 19. jaanuar 2011 Rainer Kerge. "Skulptor Matti Varik oli võimas mees – nagu tamm!" Õhtuleht, 21. jaanuar 2011
Cartagena (Hispaania)

Cartagena on sadamalinn Hispaanias Murcia autonoomses piirkonnas. Asub Costa Cálidal, sügava lahe äärsel rannikutasandikul. Cartagena asutas 227 eKr Hasdrubal ibeeride asula kohale ja nimetas asula Kartaagoks (Qart Hadasht). Sellest sai kartaagolaste peamine tugipunkt Pürenee poolsaarel. 209 eKr vallutasid linna roomlased Publius Scipio Africanuse juhtimisel ja nimetasid linna Cartago Novaks. Diocletianuse ajal sai linn Vana-Rooma Hispania Carthaginensise provintsi pealinnaks. 711–1269 kuulus linn araablastele. Linnas asub Hispaania mereväe suurim baas Vahemere ääres ja suur laevatehas. Cartagenas on mere-, allveearheoloogia- ja arheoloogiamuuseum. Municipal Register of Spain of 2023 Cartagena koduleht
Reinhold-Heinrich Heuer

Reinhold-Heinrich Heuer (mitmes väljaandes ka Hoier, Goier, Hoijer; sündinud Narvas umbes 1881, surnud Narvas 1941) oli eesti maadleja, Euroopa meister elukutseliste hulgas. Ta paistis silma ka tõstja ja tantsijana. Klubi: Peterburi “Kalev”. 1907 tuli Heuer kindlalt Venemaa meistriks tõstmises. Tollal võisteldi üheksas tõsteviisis: surumine, rebimine ja tõukamine vasaku, parema ja mõlema käega. Ta tahtis võita ka maadluses, kuid jäi finaalis alla Iivari Tuomisele Soomest. Kuid Venemaa meistriks maadluses tuli ta 1909 29 raskekaallase (üle 98 kg) seas. Hiljem hakkas Heuer elukutseliseks ja tuli ka Euroopa meistriks.
The Bridge

The Bridge tähendab inglise keeles silda ja võib tähendada mitut asja: Stamford Bridge, Inglismaal Londonis asuv jalgpallistaadion; "The Bridge" on šoti kirjaniku Iain Banksi romaan. "The Bridge" on USA laulja Billy Joeli 10. stuudioalbum
Vaesed inimesed

"Vaesed inimesed" (vene keeles Бедные люди) on Fjodor Dostojevski romaan. See on esitatud kirjavahetusena Makar Devuškini ja Varvara Dobroselova vahel.
GPC

"GPC" võib tähendada: geelkromatograafia GNU Pascal
Andres Siplane

Andres Siplane (sündinud: 28. juulil 1974 Pärnus) on eesti sotsiaaltöö spetsialist. Ta lõpetas 1992. aastal Pärnu I Keskkooli. 1993-1994 aastal teenis piirivalves ajateenijana Remniku Õppekeskuses. Lõpetas 1999. aastal Tallinna Pedagoogikaülikooli sotsiaaltöö bakaleureusena ning 2001. aastal sotsiaaltöö magistrina. Ta on kuulunud Rohelise erakonna juhatusse ning olnud ka erakonna volikogu esimees. Ta on andnud välja kanalisatsiooniluukide-teemalise raamatu "Luukide vaatlemisest". Riigikogulased metsa viinud mees.
Sotsiaalökoloogia

Sotsiaalökoloogia on sotsioloogia haru, mille aine on inimese, ühiskondlik-poliitiliste süsteemide ja keskkonna eriomased seosed. Sotsiaalökoloogia kujunes esialgu linnasotsioloogia (urbaniseerumissotsioloogia) osana. Sotsiaalökoloogia, nii nagu seda arendas Murray Bookchin, väidab ökoloogiliste probleemide peamiseks allikaks olevat sotsiaalseid probleeme inimühiskonnas. Inimökoloogia Linnaökoloogia Säästva arengu sõnaseletusi. Säästva Eesti Instituut, SEI Tallinn. [1] (vaadatud 10.07.2011)
Pliego

Pliego on asula ja vald Hispaanias Murcia autonoomses piirkonnas. Asub Pliego jõe ääres. Pliegot ümbritseb Mula vald. Peamine tegevusala on põllumajandus. Municipal Register of Spain of 2023 Pliego koduleht
FIFA Puskási auhind

FIFA Puskási auhind on FIFA poolt 30. oktoobril 2009 asutatud jalgpalliauhind, mis antakse aasta kõige ilusama värava eest. Auhind sai nime tuntud ungari jalgpalluri Ferenc Puskáse järgi ja see antakse kõige ilusama värava löönud jalgpallurile (mehele või naisele). Esimene auhind anti Portugali jalgpallurile Cristiano Ronaldole. Värav peab olema ilus (subjektiivne – pretendentide hulgas peavad olema kauglöögid, meeskonnatöö tulemusena löödud väravad, üle pea löögid jne) Värav peab olema löödud tähtsas mängus (objektiivne – riikide esindusmeeskonnade, UEFA kõrgliigaklubide ja jalgpalli kontinentaalmeistrivõistluste mängud: mida olulisem on mäng, seda parem). Märkus: Oli ka pretendente Rootsi jalgpalli teisest liigast. Värav ei tohi olla löödud vastaste lihtsa eksimuse tõttu. Värav peab toetama fair-play reegleid. Euroopa Kuldsaabas
Calabria

Calabria ehk Kalaabria ehk Enotria (tõlkes "veinitegijate maa") on maakond Lõuna-Itaalias, mis moodustab Apenniini poolsaare "kinga" ninaosa Napolist lõuna pool. Põhjas piirneb Calabria Basilicata maakonnaga, teisele poole Messina väina jääb Sitsiilia saar. Halduskeskus on Catanzaro. Antiikajal moodustas kreeklastega tugevasti koloniseeritud Calabria koos Bruttiumi, Lucania ja Apuuliaga osa Suur-Kreekast. Calabria oli kuulus viinamarja-, oliivi- ja lambakasvatuse piirkond. Sealt oli pärit rooma poeet Ennius. Merevesi on Calabria rannikul väga selge. Tähtsamad turismikeskused on Türreeni mere rannikul Tropea, mis on ilus linn ilusa rannaga, ja Joonia mere rannikul Siderno, kus on head hotellid. Calabria maakond jaguneb viieks provintsiks, mis omakorda jagunevad kokku 409 vallaks. Calabria veinipiirkonnad: Greco di Bianco (DOC), Cirò. Itaalia Riiklik Statistikaamet Arasen, Jonas Terney (1. märts 2023). "Mungad päästsid veini ja jõid seda ise!". Imeline Ajalugu. Vaadatud 17. märtsil 2023.{{netiviide}}: CS1 hooldus: url-olek (link) Calabria maakonna koduleht (itaalia keeles)
Nuijamaa

Nuijamaa ehk Nuijamaa kirikuküla on küla Soomes Lõuna-Karjala maakonnas Lappeenranta linnas umbes 25 kilomeetri kaugusel Lappeenranta kesklinnast. Aastal 2000 elas seal umbes 300 inimest. 2015. aasta lõpus oli asulas elanikke 242. Nuijamaa oli aastatel 1906–1988 Nuijamaa valla kirikuküla. Taajamat väkiluvun ja väestöntiheyden mukaan[alaline kõdulink] 31.12.2011
Pähklipureja (täpsustus)

Pähklipureja võib olla: Pähklipureja, Pjotr Tšaikovski ballett Pähklipureja (film 1973) (Щелкунчик), Nõukogude animafilm Pähklipureja (film 2010) (The Nutcracker in 3D), Andrei Kontšalovski film Pähklipureja (ansambel), endine Tallinna 46. Keskkooli koreograafiaansambel
Vibrissid

Vibrissid võivad tähendada: imetajate kompekarvu lindude harjassulgi
Vesikanep (perekond)

Vesikanep (Eupatorium) on korvõieliste sugukonda kuuluv rohttaimede perekond. Perekonda kuulub 36–60 liiki. Levilaks on põhjapoolkera. Eupatorium aromaticum – lõhnav vesikanep Eupatorium atrorubens – tumepunane vesikanep Eupatorium cannabinum – harilik vesikanep Eupatorium chinense – hiina vesikanep Eupatorium fistulosum – toruõieline vesikanep Eupatorium fortunei – kolmetine vesikanep Eupatorium indigoferum – indigo-vesikanep Eupatorium leucolepis – valkjas vesikanep Eupatorium lindleyanum – tahuline vesikanep Eupatorium maculatum – laiguline vesikanep Eupatorium perfoliatum – kaelus-vesikanep Eupatorium purpureum – verev vesikanep Eupatorium rugosum – nõgeselehine vesikanep
Liberdade

Liberdade (jaapani keeles リベルダーデ) on linnaosa (distrito) Brasiilias São Paulos Sé linnarajoonis. Liberdades elas 2000. aastal 61 875 inimest. Seal elab suurem osa São Paulo jaapanlastest ning see on suurim jaapanlaste koloonia väljaspool Jaapanit.
Ernest McCulloch

Ernest Armstrong McCulloch (21. aprill 1926 Toronto – 19. jaanuar 2011 Washington) oli Kanada rakubioloog, tüvirakkude uurimise teerajaja. Ta sai aastal 1948 Toronto Ülikoolist meditsiinidoktori kraadi, töötas seejärel aasta Londonis Listeri instituudis ja pärast seda Torontos haiglas ja ülikoolis. Aastal 1957 asus Ernest McCulloch tööle äsjaloodud Ontario Vähiinstituuti, kus hakkas koostöös biofüüsik James Tilliga tegelema eelkõige vereloome ja leukeemia uurimisega. 1960. aastatel alustasid nad katseid kiiritatud hiirtega, kellele siirati luuüdi rakke. Nad avastasid, et hiirte põrnas tekkis proportsionaalselt luuüdi hulgaga uusi eri tüüpi verelibledest koosnevaid kogumeid, ning tõestasid, et iga kogum oli tekkinud ühestainsast rakust. Oma uurimistöö tulemused avaldasid nad aastal 1963 ajakirjas Nature. Aastast 1982 oli ta Toronto Ülikooli emeriitprofessor. 1999 – valiti Londoni Kuningliku Seltsi liikmeks 2005 – pälvis Laskeri auhinna (koos James Tilliga) Kanne Kanada meditsiinikuulsuste hallis Stem Cell Network
1905 (laul)

"1905" on ansambli Sõpruse Puiestee 2002. aasta laul. Laulu autorid on Allan Vainola ja Mait Vaik. vabrikute kõrval seal kus kasvas rohi seisime ja hoidsime me teineteisel käest vabrikute kõrval - külamehed vankritega alla sõitsid mäest vabrikute kõrval sel aastal algas streik ja ma ei leidnud tööd vabrikute kõrval sa lämbusid me ärklitoas sel keelutunni ööl vabrikute kõrval seal kus kasvas rohi seisime ja hoidsime me teineteisel käest vabrikute kõrval kas üldse lootust oli sa vastasid: "kui kaunis päev" meie ei seisnud ju lippude all meid ei tabanud kuulid punaseks värvis linad me voodil veri mis tuli su huulilt